stanford-oval/wikipedia huggingface dataset:
ลำยอง หนองหินห่าว

| ลำยอง หนองหินห่าว |
| --- | --- |
เกิด: สุพรรณี จรบุรมย์ 21 กุมภาพันธ์ พ.ศ. 2523 (44 ปี) บ้านโคกเต่า ตำบลนาข่า อำเภอวาปีปทุม จังหวัดมหาสารคาม
ศิษย์เก่า: มหาวิทยาลัยราชภัฏมหาสารคาม
อาชีพ: นักร้อง • นักแสดง
คู่สมรส: เดชา ชาสงวน(2563–ปัจจุบัน)
บิดามารดา: อำนาจ จรบุรมย์ (บิดา) มะลิ จรบุรมย์ (มารดา)
อาชีพทางดนตรี
แนวเพลง: ลูกทุ่ง หมอลำ
เครื่องดนตรี: เสียงร้อง
ช่วงปี: พ.ศ. 2556–ปัจจุบัน
ค่ายเพลง: แกรมมี่ โกลด์ ในเครือ จีเอ็มเอ็ม แกรมมี่ (2556-ปัจจุบัน)
 นักดนตรี
สุพรรณี จรบุรมย์ (เกิด 21 กุมภาพันธ์ พ.ศ. 2523) หรือชื่อในวงการ ลำยอง หนองหินห่าว  เป็นนักร้องลูกทุ่งและหมอลำหญิงชาวไทยสังกัดแกรมมี่โกลด์ เจ้าของฉายา สาวหมอลำซิ่งโคโยตี้
โดยเธอซึมซับการเป็นศิลปินมาจากบิดาและครอบครัว สวัสดิ์ สารคาม นักเรียบเรียงดนตรีลูกทุ่งหมอลำชื่อดัง ได้พาเธอไปเซ็นสัญญาเป็นศิลปินสังกัดแกรมมี่โกลด์นับแต่นั้นเป็นต้นมาเธอได้เป็นศิลปินในมัน ม่วน แซบ 2 และบันทึกเสียงผลงานเพลงในอัลบั้มคือ เอาผัวไปเทิร์น และ จีบเอาสิคะ
ชีวิตช่วงต้นและการศึกษา

สุพรรณี จรบุรมย์ เกิดเมื่อวันที่ 21 กุมภาพันธ์ พ.ศ. 2523 ที่ตำบลนาข่า อำเภอวาปีปทุม จังหวัดมหาสารคาม เป็นบุตรีของนางมะลิ และนายอำนาจ จรบุรมย์ เธอสำเร็จการศึกษาชั้นประถมศึกษาจากโรงเรียนบ้านโคกเต่า ระดับชั้นมัธยมศึกษาจากโรงเรียนนาข่าวิทยาคม และระดับปริญญาตรีจากมหาวิทยาลัยราชภัฏมหาสารคาม และ จบการศึกษาเมื่อปี พ.ศ. 2546
วงการบันเทิง

เธอทำงานเป็นครูพิเศษ แผนกวิชาการออกแบบ ที่วิทยาลัยอาชีวะศึกษามหาสารคาม ตั้งแต่ปี พ.ศ. 2544 – 2551 รวมทั้งสิ้นเป็นระยะเวลากว่า 7  ปีด้วยกัน ก่อนที่ลำยอง หนองหินห่าว จะออกมารับงานจ้างร้องเพลงเต็มตัว และตอนนี้ได้เป็นศิลปินสังกัด “แกรมมี่โกลด์” ในเครือ “จีเอ็มเอ็ม แกรมมี่”
ลำยอง สมรสกับ เดชา แฟนหนุ่มผู้จัดการส่วนตัว เข้าพิธีแต่งงานเรียบง่ายอบอุ่น เมื่อวันที่ 24 ธันวาคม 2563
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2557 |  ชุดพิเศษ มัน ม่วน แซบ 2 ออกจำหน่าย : 25 กันยายน พ.ศ. 2557  ค่าย : แกรมมี่ โกลด์, จีเอ็มเอ็ม แกรมมี่  วางแผงในรูปแบบ : CD, DVD, Digital |  รอสายคนโสด ศิลปิน หญิงลี ศรีจุมพล  เอาผัวไปเทิร์น ศิลปิน ลำยอง หนองหินห่าว  หนุ่มโคโยต้า ศิลปิน สมบูรณ์ ปากไฟ  น้องมีผัวแล้ว ศิลปิน ดอกอ้อ ทุ่งทอง  อ้ายเขี่ยน้องถิ่ม ศิลปิน ก้านตอง ทุ่งเงิน  แจ๋ว ศิลปิน หญิงลี ศรีจุมพล  จีบเอาสิคะ ศิลปิน ลำยอง หนองหินห่าว  อ้ายดีบ่พอ หรือน้องพอบ่เป็น ศิลปิน สมบูรณ์ ปากไฟ  เกิดมาเพื่อฮักอ้าย ศิลปิน ก้านตอง ทุ่งเงิน  วอนอ้ายลบลายเสือ ศิลปิน ดอกอ้อ ทุ่งทอง  ผัวเก่า ศิลปิน ศร สินชัย  เมียเก่า ศิลปิน ดอกอ้อ ทุ่งทอง |
| 2558 |  ชุดพิเศษ มัน ม่วน แซบ 3 ออกจำหน่าย : 11 ธันวาคม พ.ศ. 2558  สังกัด : แกรมมี่ โกลด์, จีเอ็มเอ็ม แกรมมี่  รูปแบบการวางแผง : CD, DVD, Digital |  จุดเทียนเวียนวน รวมศิลปิน (ต้นฉบับ มานี มณีวรรณ และ อดุลย์ กรีน)  กินดองน้องเมีย ศิลปิน ศร สินชัย,ดอกอ้อ ทุ่งทอง และ ก้านตอง ทุ่งเงิน  เอิ้นอ้ายมาแหย่หู ศิลปิน ลำยอง หนองหินห่าว และ สมบูรณ์ ปากไฟ (เพลงนี้ไม่ใช่เพลงโปรโมทแต่เพลงนี้ถูกเปิดทางช่องแฟนทีวี ในปี 2559)  นาท่งน้อย ศิลปิน ศร สินชัย,ดอกอ้อ ทุ่งทอง และ ก้านตอง ทุ่งเงิน  บ่หักคา ศิลปิน ดอกอ้อ ทุ่งทอง  ผ่านมาแค่ให้จำ ศิลปิน ก้านตอง ทุ่งเงิน  ช่วยขุดหลุมฝังถ้ายังสงสาร ศิลปิน ศร สินชัย  ผัวค้ำเมียคูณ ศิลปิน ลำยอง หนองหินห่าว และ สมบูรณ์ ปากไฟ (เพลงนี้ไม่ใช่เพลงโปรโมทแต่เพลงนี้ถูกเปิดทางช่องแฟนทีวี ในปี 2559)  วาสนาสั่งมาเจ็บ ศิลปิน สมบูรณ์ ปากไฟ  ประสาซ่ำผัว ศิลปิน ลำยอง หนองหินห่าว |
ผลงานเพลง > ซิงเกิ้ลเดี่ยว

| ปี | ชื่อเพลง | สังกัด | หมายเหตุ |
| --- | --- | --- | --- |
| 2559 | เล่าสู่หลานฟัง (ต้นฉบับ สลา คุณวุฒิ) | แกรมมี่โกลด์ | บทเพลงพิเศษ เพื่อร่วมถวายความอาลัย แด่ พระบาทสมเด็จพระมหาภูมิพลอดุลยเดชมหาราช บรมนาถบพิตร |
| 2560 | เดี๋ยวปาด้วยเบอร์โทร | แกรมมี่โกลด์ | Single แรกภายใต้สังกัดแกรมมี่โกลด์ |
| 2560 | อย่ามาฤทธิ์เยอะ ! | แกรมมี่โกลด์ |  |
| 2561 | ผู้หญิงมือสอง | อิสระ | ฟังได้แค่ใน YouTube, ไม่มี Music Video |
| 2561 | ผัวข่อยเด้อ | แกรมมี่โกลด์ | ไม่มี Music Video |
| 2561 | เป๊ะเวอร์ | แกรมมี่โกลด์ | - |
| 2562 | โสดเลือกได้ | อิสระ | ฟังได้แค่ใน YouTube |
| 2562 | หอยกิ๊บกี้ | แกรมมี่โกลด์ | - |
| 2562 | ผู้สาวรถแห่ (ผู้สาวบ้านหนองหินห่าว) | อิสระ | ฟังได้แค่ใน YouTube |
| 2562 | เลิกกับอ้ายมันง่ายกว่า | แกรมมี่โกลด์ | - |
| 2563 | สวดส่ง | อิสระ | ฟังได้แค่ใน YouTube, ไม่มี Music Video |
| 2563 | ลำยองวอนแฟน | อิสระ |  |
| 2563 | สันดานเลว ๆ | อิสระ | ฟังได้แค่ใน YouTube |
| 2563 | อ้ายสิบ่เบื่อ | แกรมมี่โกลด์ | - |
| 2563 | ฮักสาวอีเลคโทน (ต้นฉบับ ไผ่ พงศธร) | แกรมมี่โกลด์ | เพลงในโปรเจกต์พิเศษ 25 ปี แกรมมี่ โกลด์ |
| 2564 | I SAY GOODBYE | อิสระ | ฟังได้แค่ใน YouTube |
| 2565 | ฮักน้องต้องซิ่ง | แกรมมี่โกลด์ | - |
| 2565 | ลำยองพาซิ่ง | อิสระ | ฟังได้แค่ใน YouTube, ไม่มี Music Video |
| 2565 | เอาผัวไปเ ผ า | ฟังได้แค่ใน YouTube |  |
| 2566 | โสดโพดดอก | ฟังได้แค่ใน YouTube |  |
| 2566 | เตรียมพับกบ | แกรมมี่โกลด์ | - |
| 2566 | สายเกา | - |  |
| 2566 | ป๋าผัวบ่ได้ | - |  |
ผลงานเพลง > เพลงประกอบละคร

| ปี | ชื่อเพลง | ละคร/ภาพยนตร์ | ช่อง |
| --- | --- | --- | --- |
| 2561 | ห่อหมกฮวกไปฝากป้า | สุภาพบุรุษมงกุฎเพชร | ช่องวัน 31 |
| 2561 | เดี๋ยวมันก็ดี (ร้องร่วมกับ ตูมตาม, ฮาย, เปาวลี, อิสร์) | สุภาพบุรุษมงกุฎเพชร | ช่องวัน 31 |
| 2563 | จีบเอาสิคะ | รัก 10 ล้อ รอ 10 โมง | ช่องวัน 31 |
| 2563 | เอาผัวไปเทิร์น | นางฟ้าลำแคน | ช่องวัน 31 |
| 2565 | ฮักแพง (ไผ่, ต่าย, หญิงลี, ตรี, กานต์, ไข่มุก, จา)  | ทายาทพันธุ์ข้าวเหนียว | ช่องวัน 31 |
ผลงานเพลง > เพลงที่ร่วมร้องกับศิลปินอื่น

เพลงที่ลำยองได้มีส่วนร่วมในการการร้อง
| ปี | ชื่อเพลง | ศิลปินร่วม | ค่าย | หมายเหตุ |
| --- | --- | --- | --- | --- |
| 2558 | จุดเทียนเวียนวน | รวมศิลปิน | แกรมมี่ โกลด์ | เพลงในโปรเจกต์ มัน ม่วน แซบ 3 |
| 2558 | เอิ้นอ้ายมาแหย่หู | สมบูรณ์ ปากไฟ | แกรมมี่ โกลด์ | เพลงในโปรเจกต์ มัน ม่วน แซบ 3 |
| 2558 | ผัวค้ำเมียคูณ | สมบูรณ์ ปากไฟ | แกรมมี่ โกลด์ | เพลงในโปรเจกต์ มัน ม่วน แซบ 3 |
| 2560 | ปีใหม่ทุกวัน | ร้องรวมทั้งสังกัด แกรมมี่ โกลด์ | แกรมมี่ โกลด์ | เพลงในโปรเจกต์พิเศษ 'ซิงเกิ้ลพิเศษต้อนรับปีใหม่ 2561' |
| 2561 | เดี๋ยวมันก็ดี (ต้นฉบับ ไมค์ ภิรมย์พร) | ตูมตาม ยุทธนา, ฮาย ชุติมา, เปาวลี พรพิมล, อิสร์ อิสรพงศ์ | แกรมมี่ โกลด์ | เพลงประกอบละคร สุภาพบุรุษมงกุฎเพชร |
| 2563 | เธอ...ผู้ไม่แพ้ (ต้นฉบับ โบ สุนิตา) | ฮาย ชุติมา, มิ้วส์ อรภัสญาน์ และมีนตรา อินทิรา | แกรมมี่ โกลด์ | เพลงพิเศษเพื่อให้กำลังใจหมอและพยาบาลในช่วงโรคระบาดโควิด-19 |
| 2565 | ฮักแพง | ต่าย, ไผ่, หญิงลี, ตรี, กานต์, ไข่มุก และจา | แกรมมี่ โกลด์ | เพลงประกอบละคร ทายาทพันธุ์ข้าวเหนียว |
ผลงานเพลง > เพลงในโปรเจกต์พิเศษ

| ปี | อัลบั้ม | เพลงที่มี ลำยอง หนองหินห่าว ร้อง |
| --- | --- | --- |
| 2560 | ซิงเกิ้ลพิเศษต้อนรับปีใหม่ 2561 |  ปีใหม่ทุกวัน (ร้องรวมทั้งสังกัด แกรมมี่ โกลด์) |
| 2563 | เพลงสามัญประจำบ้าน |  เธอ...ผู้ไม่แพ้ (ร้องร่วมกับ ฮาย ชุติมา, มิ้วส์ อรภัสญาน์ และมีนตรา อินทิรา) (ต้นฉบับ สุนิตา ลีติกุล) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  ฮักสาวอีเลคโทน (ต้นฉบับ ไผ่ พงศธร) |
| 2564 | Grammy Gold Live Session พี่ขอร้อง น้องขอโชว์ |  สาวกระโปรงเหี่ยน (ต้นฉบับ พี สะเดิด)  ป๋าผัว (ต้นฉบับ สาว สมภาร)  อย่าปล่อยให้เธอลอยนวล (ต้นฉบับ ก๊อท จักรพันธ์)  แมงปอปีกบาง (ต้นฉบับ ไม้เมือง) |
| 2568 | 30 ปี แกรมมี่ โกลด์ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2561 | สุภาพบุรุษมงกุฎเพชร | อ้อยหวาน ทุ่งเพชร |
| 2563 | นางฟ้าลำแคน | รำพึงฝน ศรีไศล (รำพึง) |
| 2563 | สูตรรักแซ่บอีหลี | สุนีย์ (แม่ของกะปอม) (รับเชิญ) |
| 2565 | ทายาทพันธุ์ข้าวเหนียว | กัญญา คำแพงกุล |
| 2567 | ภูลังกา | นางดวง |
| 2567 | เทียนซ่อนแสง | ทองพูน |
| 2568 | สิงโตลำซิ่ง |  |
ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25
| ปี | เรื่อง | บทบาท |
| --- | --- | --- |
| 2558 | หมัดเด็ดเสียงทอง Season 3 |  |
ผลงานการแสดง > โฆษณา

กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)
ผลงานการแสดง > มิวสิควีดีโอของนักร้องคนอื่น

เพลง ถนนสายมิตรภาพ ศิลปิน ไผ่ พงศธร, ต่าย อรทัย (2563)
เพลง แม่นกทม.บ่นี่ ศิลปิน ไผ่ พงศธร, ต่าย อรทัย (2563)
คอนเสิร์ต

คอนเสิร์ต ตุ้มโฮม รวมพลศิลปินรากหญ้า (5 กุมภาพันธ์ 2557)
คอนเสิร์ต 20 ปี M-150 ลูกทุ่งซุปเปอร์โชว์ (2560)
คอนเสิร์ต 25 ปี ดวงจันทร์...กลางดวงใจ พุ่มพวง ดวงจันทร์ (2560)
คอนเสิร์ต M-150 ลูกทุ่งซุปเปอร์โชว์ (2561)
คอนเสิร์ต 20 ปี ไม้เมือง (2562) แขกรับเชิญ  เสถียร ทำมือ, ไม้เมือง, พจน์ สุวรรณพันธ์, แน็ท ศิริพงษ์ และ ไข่มุก รุ่งรัตน์ จากเดอะวอยซ์
คอนเสิร์ต ดนตรีบำบัด คืนคนดีสู่สังคม ครั้งที่ 15 (2562)
คอนเสิร์ต ดนตรีบำบัด คืนคนดีสู่สังคม ครั้งที่ 16 (2562)
คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (2563)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / รังสิต & อยุธยา & สระบุรี & ขอนแก่น)
คอนเสิร์ต 30 ปี ดวงจันทร์...กลางดวงใจ พุ่มพวง ดวงจันทร์ (2565)
รางวัล

รางวัล มหานครอวอร์ดส ครั้งที่ 11 ประจำปี 2557 สาขา อัลบั้มเพลงลูกทุ่งยอดนิยม จากอัลบั้มพิเศษมัน ม่วน แซบ ชุดที่ 2 โดยเพลง เอาผัวไปเทิร์น และเพลง จีบเอาสิค่ะ (2557)
แหล่งข้อมูลอื่น

ลำยอง หนองหินห่าว ที่อินสตาแกรม
คลองด่าน (กรุงเทพมหานคร)

สำหรับสถานที่อื่นที่มีชื่อเดียวกัน ดูที่ คลองด่าน
พระมหาเจดีย์มหารัชมงคลวัดปากน้ำ ภาษีเจริญริมคลองด่าน
คลองด่าน ถือเป็นคลองสายประวัติศาสตร์ที่สำคัญอีกแห่งหนึ่งในกรุงเทพมหานคร  ชื่อของคลองด่านมีที่มาจาก ในสมัยโบราณที่ปากคลองด่านด้านวัดหมู (วัดอัปสรสวรรค์ในปัจจุบัน) เคยเป็นด่านขนอนมาก่อน ด่านขนอนคือด่านที่เป็นกระโจมหลังคา มียอดสำหรับดูเรือในระยะไกล เพื่อตรวจสิ่งของต้องห้าม และเก็บภาษีจากเรือสินค้าต่างชาติทั้งฝรั่ง และจีน ที่ขึ้นล่องผ่านด่านมาติดต่อค้าขายในอาณาจักร ซึ่ง ณ ที่นี้จะสามารถเก็บภาษีทั้งจากเรือที่ผ่านมาทางแม่น้ำเจ้าพระยา และทางแม่น้ำท่าจีนได้ คลองด่านยังใช้เป็นเส้นทางไปออกแม่น้ำท่าจีนที่จังหวัดสมุทรสาครได้ด้วย ดังปรากฏว่าเป็นเส้นทางเดินทัพไปด่านเจดีย์สามองค์ในสมัยรัชกาลที่ 2  และปรากฏเป็นเส้นทางสำคัญที่ใช้สัญจร ทั้งใน นิราศถลางของเสมียนมี (หมื่นพรหมสมพัตรสร) นิราศนรินทร์ จดหมายเหตุลาลูแบร์ โคลงนิราศพระยาตรัง และโคลงนิราศทวายของพระพิพิธสาลี
ในรัชกาลพระบาทสมเด็จพระนั่งเกล้าเจ้าอยู่หัว คลองด่านเกิดตื้นเขิน จึงโปรดเกล้าฯ ให้พระยาโชฎึกราชเศรษฐี (ทองจีน) เป็นแม่กองขุดลอกใน พ.ศ. 2374 คลองด่านเป็นเส้นแบ่งเขตภาษีเจริญและเขตธนบุรี ก่อนที่จะไหลเข้าเขตจอมทอง กรุงเทพมหานคร ปากคลองแยกจากคลองบางกอกใหญ่ที่วัดปากน้ำภาษีเจริญ ไปออกคลองบางขุนเทียน และคลองสนามชัย ความยาวประมาณ 3 กิโลเมตร
ปัจจุบัน คลองด่านใช้เป็นคลองเพื่อการระบายน้ำการสัญจร และการท่องเที่ยว วัดสำคัญบริเวณริมฝั่งคลองได้แก่ วัดปากน้ำภาษีเจริญ วัดอัปสรสวรรค์ วัดนางชีโชติการาม วัดหนัง วัดขุนจันทร์ วัดใหม่ยายนุ้ย วัดนางนองวรวิหาร และวัดราชโอรสาราม
โดยทั่วไปแล้ว ไม่ได้เจาะจงว่าบริเวณใดเป็นจุดสิ้นสุดของคลองด่าน แต่จะถือกันว่าคลองสนามชัยและคลองด่านเป็นคลองเดียวกัน ทั้งนี้จึงเรียกคลองนี้ทั้งคลองสนามชัย และคลองด่าน
แหล่งข้อมูลอื่น

แผนที่และภาพถ่ายทางอากาศของ คลองด่าน (กรุงเทพมหานคร)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′09″N 100°28′13″E﻿ / ﻿13.719115°N 100.470319°E﻿ / 13.719115; 100.470319
เมืองสิงห์ (ประเทศลาว)

บทความนี้เกี่ยวกับเมืองในประเทศลาว สำหรับความหมายอื่น ดูที่ เมืองสิงห์
| สิงห์ |
| --- | --- |
เมือง
ตลาดเมืองสิงห์เดิมเป็นตลาดฝิ่นที่สำคัญในสามเหลี่ยมทองคำ
สิงห์
พิกัด:  21°12′N 101°9′E﻿ / ﻿21.200°N 101.150°E﻿ / 21.200; 101.150
ประเทศ:  ลาว
แขวง: แขวงหลวงน้ำทา
จัดตั้ง: 1792
พื้นที่
 • ทั้งหมด: 1,650 ตร.กม. (640 ตร.ไมล์)
ประชากร (2000)
 • ทั้งหมด: 23,500 คน
 • ความหนาแน่น: 14.2 คน/ตร.กม. (37 คน/ตร.ไมล์)
 : ในแขวง
เขตเวลา: UTC+7 (ICT)
เมืองสิงห์ (ลาว: ເມືອງສີງ) เป็นเมืองที่มีประชากรส่วนใหญ่เป็นชาวไทลื้อ เพราะอยู่ใกล้สิบสองปันนาในมณฑลยูนนาน ประเทศจีน ชาวไทลื้ออาศัยในพื้นที่ลุ่ม ส่วนบนเขตภูเขาเป็นที่อยู่ของชาวม้ง ชาวเย้า เมืองนี้อยู่ทางตะวันตกเฉียงเหนือของเมืองหลวงน้ำทาประมาณ 60 กิโลเมตร และทางตะวันตกเฉียงเหนือของเวียงจันทน์ 360 กิโลเมตร
ประวัติ

แต่เดิมเป็นเมืองเดียวกับเมืองเชียงแขงในรัฐฉาน ประเทศพม่า แต่เมื่ออังกฤษและฝรั่งเศสเข้ามาล่าอาณานิคม ได้ตกลงแบ่งดินแดนกันโดยใช้แม่น้ำโขงเป็นแดน ฝั่งเชียงแขงจึงอยู่ภายใต้การปกครองของอังกฤษ และรัฐฉานของพม่าในที่สุด ส่วนฝั่งเมืองสิงห์อยู่ในการปกครองของฝรั่งเศส และประเทศลาวในปัจจุบันในวันที่ 9 พฤษภาคม ค.ศ. 1896 กองทัพของฝรั่งเศสนำโดย M. vacle ซึ่งดำรงตำแหน่งเป็นผู้บังคับบัญชาการหัวเมืองลาวภาคเหนือ และผู้แทนของจักรวรรดิอังกฤษ ภายใต้การนำของ Mr.Stirling ซึ่งดำรงตำแหน่งเป็นรองผู้กำกับรัฐฉาน ได้พบปะกันในเมืองสิงห์ เพื่อพูดคุยเรื่องสนธิสัญญาอังกฤษ-ฝรั่งเศสที่จัดขึ้นในกรุงลอนดอนเมื่อวันที่ 15 มกราคม ค.ศ. 1896 ซึ่งมีเนื้อหาเกี่ยวกับสถานภาพของรัฐเจ้าฟ้าไทลื้อขนาดเล็ก หลังจากนั้น มีการระบุเขตแดนริมฝั่งแม่น้ำโขงระหว่างอังกฤษและพม่ากับฝรั่งเศสและอินโดจีน ในวันที่ 11 พฤษภาคม กองกำลังอังกฤษที่ได้ประจำการอยู่ในเมืองสิงห์ตั้งแต่เดือนเมษายน ค.ศ. 1895 นั้นก็ได้ถอนกองกำลังออกไป  หลังจากนั้นเพียง 2 อาทิตย์ เจ้าฟ้าศรีหน่อก็ได้กลับมาจากเมืองหลวงน้ำทา ซึ่งเจ้าฟ้าได้ไปลี้ภัยในระหว่างที่อังกฤษเข้ามายึดครองเมืองสิงห์ เจ้าฟ้าศรีหน่อได้เป็นเจ้าฟ้าเมืองสิงห์อีกครั้งหนึ่งภายใต้อำนาจของฝรั่งเศส เจ้าฟ้ารู้สึกเสียใจกับดินแดนที่ลดหายไปเกือบครึ่งหนึ่ง เพราะว่าเมืองที่ตั้งอยู่บริเวณปากแม่น้ำโขงฝั่งขวานั้น เช่น เมืองเชียงลาบ เมืองยู้ และเมืองหลวย ซึ่งเป็นเมืองหลวงเก่าทั้งสองเมืองนั้นได้ตกไปเป็นของอังกฤษเสียแล้ว
ในวันที่ 9 ตุลาคม ค.ศ. 1901 เจ้าฟ้าศรีหน่อได้ถึงแก่พิราลัยด้วยวัย 55 ปี ในปีเดียวกัน พระโอรสองค์โตชื่อ เจ้าองค์คำ ได้ขึ้นเป็นเจ้าฟ้าเมืองสิงห์ จากนั้น 2 ปี เจ้าองค์คำได้รับตำแหน่งทหารจากรัฐบาลฝรั่งเศส  การปกครองเมืองของเจ้าองค์คำนั้นอยู่ภายใต้อาณัติของฝรั่งเศส ระบบการจัดเก็บภาษีและการปกครองล้วนใกล้เคียงกับหัวเมืองลาวที่อยู่ในบังคับของฝรั่งเศสทั้งหมด อย่างไรก็ตาม เมืองสิงห์คงความเป็นเอกราชได้จนกระทั่งถึงวันที่ 6 เมษายน ค.ศ. 1916 เมื่อฝรั่งเศสได้ปลดเจ้าฟ้า และได้ยัดเยียดให้เป็นนักโทษการเมือง สาเหตุมาจากที่เจ้าฟ้าพยายามที่จะปลดแอกจากฝรั่งเศสโดยการขอความช่วยเหลือกลุ่มชาวจีนฮ่อที่เข้ามารุกรานหัวเมืองภาคเหนือของลาวในปีค.ศ. 1914 และแล้วเจ้าฟ้าองค์สุดท้ายของเมืองสิงห์ได้หลบหนีทิ้งบ้านเมืองและชาวเมืองไปยังสิบสองพันนา ตั้งแต่นั้นเป็นต้นมาเมืองสิงห์ได้ถูกฝรั่งเศสปกครองจนกระทั่งมาเป็นส่วนหนึ่งของประเทศลาว
การเดินทางมายังเมืองสิงห์ อาจจะเดินทางด้วนรถโดยสารประจำทางจากเมืองห้วยทราย แขวงบ่อแก้ว หรือขึ้นเรือโดยสารจากเมืองห้วยทราย ล่องตามแม่น้ำโขงจนถึงหลวงน้ำทาแล้วจึงขึ้นรถต่อไปยังเมืองสิงห์ นอกจากนั้นยังมีเที่ยวบินจากเวียงจันทน์ไปแขวงหลวงน้ำทาอีกด้วย
อ่านเพิ่ม

Volker Grabowsky: Bevölkerung und Staat in Lan Na : ein Beitrag zur Bevölkerungsgeschichte Südostasiens. Habilitationsschrift, Universität Hamburg, Fachbereich für Orientalistik. 1996.
Volker Grabowsky: "Introduction to the history of Müang Sing (Laos) prior to French rule: the fate of a Lü principality". Bulletin de l'École francaise d'Extrème-Orient 86 (1999), S. 233-291.
แหล่งข้อมูลอื่น

Photographs
Video
Trekker video
Video series of a Frenchman
| ด ค ก เมืองของประเทศลาว |
| --- | --- |
นครหลวงเวียงจันทน์:  เวียงจันทน์ จันทบุรี  ศรีโคตรบอง  ไชยเชษฐา  ศรีสัตตนาค  หาดทรายฟอง  นาทรายทอง  ชัยธานี  สังข์ทอง  ปากงึม 
แขวงพงสาลี:  พงสาลี  ใหม่  ขวา  สัมพันธ์  บุนเหนือ  ยอดอู  บุนใต้ 
แขวงหลวงน้ำทา:  หลวงน้ำทา  สิงห์  ลอง  เวียงภูคา  นาแล 
แขวงอุดมไซ:  ไซ  หลา  นาหม้อ  งา  แบ่ง  ฮุน  ปากแบ่ง 
แขวงบ่อแก้ว:  ห้วยทราย  ต้นผึ้ง  เมิง  ผาอุดม  ปากทา 
แขวงหลวงพระบาง:  หลวงพระบาง  เชียงเงิน  นาน  ปากอู  น้ำบาก  งอย  ปากแซง  โพนชัย  จอมเพชร  เวียงคำ  ภูคูน  โพนทอง 
แขวงหัวพัน:  ซำเหนือ  เชียงค้อ  เวียงทอง  เวียงชัย  หัวเมือง  ซำใต้  สบเบา  แอด 
แขวงไชยบุรี:  ไชยบุรี  คอบ  หงษา  เงิน  เชียงฮ่อน  เพียง  ปากลาย  แก่นท้าว  บ่อแตน  ทุ่งมีชัย 
แขวงเชียงขวาง:  แปก  คำ  หนองแฮด  คูณ  หมอกใหม่  ภูกูด  ผาชัย 
แขวงเวียงจันทน์:  โพนโฮง  ธุรคม  แก้วอุดม  กาสี  วังเวียง  เฟือง  ชนะคาม  แมด  หินเหิบ  เวียงคำ  ฮ่ม  ไชยสมบูรณ์ 
แขวงบอลิคำไซ:  ปากซัน  ท่าพระบาท  ปากกระดิง  บริคัณฑ์  คำเกิด  เวียงทอง  ไชจำพอน 
แขวงคำม่วน:  ท่าแขก  มหาไชย  หนองบก  หินบูรณ์  ยมราช  บูรพา  นากาย  เซบั้งไฟ  ไชยบัวทอง  คูนคำ 
แขวงสุวรรณเขต:  ไกสอน พมวิหาน  อุทุมพร  อาดสะพังทอง  พีน  เซโปน  นอง  ท่าปางทอง  สองคอน  จำพอน  คันธบุรี  ไชยบุรี  วีละบูลี  อาดสะพอน  ไชยภูทอง  พลาญไชย 
แขวงสาละวัน:  สาละวัน  ตะโอ้ย  ตุ้มลาน  ละครเพ็ง  วาปี  คงเซโดน  เล่างาม  สะม้วย 
แขวงเซกอง:  ละมาม  กะลึม  ดักจึง  ท่าแตง 
แขวงจำปาศักดิ์:  ปากเซ  ชนะสมบูรณ์  บาเจียงเจริญสุข  ปากช่อง  ปทุมพร  โพนทอง  จำปาศักดิ์  สุขุมา  มูลปาโมกข์  โขง 
แขวงอัตตะปือ:  ไชยเชษฐา  สามัคคีชัย  สนามชัย  สานไชย  ภูวง 
แขวงไชยสมบูรณ์:  อะนุวง  ล้องแจ้ง  ล้องซาน  ฮ่ม  ท่าโทม
วันศารทวิษุวัต

บทความนี้เกี่ยวกับวันหยุดราชการในญี่ปุ่น สำหรับความหมายทางดาราศาสตร์ ดูที่ วิษุวัต
| วันศารทวิษุวัต |
| --- | --- |
ชื่อทางการ: 秋分の日 (Shūbun no Hi)
ประเภท: วันหยุดราชการ
ความสำคัญ: การเริ่มต้นของฤดูใบไม้ร่วงในประเทศญี่ปุ่น
การเฉลิมฉลอง: การไหว้บรรพบุรุษ
การถือปฏิบัติ:  ญี่ปุ่น
วันที่: วันศารทวิษุวัต
ความถี่: ทุกปี
ส่วนเกี่ยวข้อง: วันวสันตวิษุวัต
วันศารทวิษุวัต (ญี่ปุ่น: 秋分の日; โรมาจิ: Shūbun no Hi) เป็นวันหยุดราชการในประเทศญี่ปุ่นและหนึ่งในช่วงระยะเวลา 7 วันที่เรียกว่า "อากิ โนะ ฮิกัง (ญี่ปุ่น: 秋の彼岸; ปรโลกแห่งฤดูใบไม้ร่วง)" ตรงกับวันที่ดวงอาทิตย์อยู่ในตำแหน่งตรงได้ฉากกับเส้นศูนย์สูตรของโลกพอดีในฤดูใบไม้ร่วง โดยส่วนใหญ่จะอยู่ระหว่างช่วงวันที่ 22 ถึง 24 ของเดือนกันยายนของทุกปี วันศารทวิษุวัตได้ถือปฏิบัติขึ้นภายหลังจากการบังคับใช้รัฐธรรมนูญหลังสงครามญี่ปุ่นเมื่อปี ค.ศ. 1947 และเพื่อทดแทนวัน "ชูกิ โคเรไซ (ญี่ปุ่น: 秋季皇霊祭; โรมาจิ: Shūki Koreisai)" ที่มีความเป็นศาสนาเสียมากกว่า
ในวันดังกล่าว ตามความเชื่อของศาสนาพุทธ เมื่อเวลากลางวันและกลางคืนเท่ากัน พระพุทธเจ้าจะช่วยวิญญาณเร่ร่อนก้าวข้ามผ่านระหว่างโลกกับนิพพาน เพราะฉนั้น ครอบครัวในญี่ปุ่นจึงเดินทางมายังหลุมศพของบรรพบุรุษของตน ทำความสะอาดวางดอกไม้ และไหว้เพื่อเป็นการแสดงความเคารพหลุมศพ เป็นความเชื่อที่ว่าหากทำเช่นนั้นแล้ว จะช่วยบรรพบุรุษก้าวข้ามไปสู่นิพพานได้ นอกจากนี้ยังเชื่ออีกว่าวันศารทวิษุวัตเป็นช่วงเวลาที่แนวกั้นระหว่างโลกมนุษย์และสวรรค์บางที่สุด
เจ้าหญิงผิงหยาง

เจ้าหญิงผิงหยาง
เจ้าหญิงผิงหยางแห่งราชวงศ์ถัง (พินอิน: Píngyáng Gōngzhǔ, ? – 14 มีนาคม 623) เป็นเจ้าหญิงพระราชธิดาในจักรพรรดิถังเกาจู่ ปฐมจักรพรรดิแห่งราชวงศ์ถังราชวงศ์ถัง พระองค์ได้มีส่วนช่วยพระบิดาให้สามารถขยายพระราชอำนาจและสามารถโค่นล้มราชวงศ์สุย ลงได้โดยจัดตั้งกองทหารหญิงที่พระองค์บังคับบัญชาด้วยพระองค์เองในการบุกยึดฉางอันเมืองหลวงของราชวงศ์สุย
การล้อมกรุงคอนสแตนติโนเปิล (ค.ศ. 674–678)

สำหรับการล้อมครั้งอื่น ดูที่ การล้อมกรุงคอนสแตนติโนเปิล
การล้อมกรุงคอนสแตนติโนเปิลระหว่าง (ค.ศ. 674-678)  หรือ การล้อมกรุงคอนสแตนติโนเปิลโดยชาวอาหรับครั้งแรก (อังกฤษ: Siege of Constantinople) เป็นความขัดแย้งที่เป็นส่วนหนึ่งของสงครามไบแซนไทน์–อาหรับและเป็นการล้อมกรุงคอนสแตนติโนเปิลครั้งหนึ่งในหลายครั้งที่เกิดขึ้น การล้อมครั้งนี้เป็นการต่อสู้ระหว่างจักรวรรดิไบแซนไทน์และฝ่ายจักรวรรดิอุมัยยะฮ์ของอาหรับ มุอาวิยะห์ผู้เรืองอำนาจขึ้นมาเป็นผู้นำจักรวรรดิอาหรับหลังจากสงครามกลางเมืองสงครามฟิตนาครั้งที่ 1 (First Fitna) ส่งลูกชายยาซิดไปล้อมเมืองคอนสแตนติโนเปิลที่อยู่ภายใต้การปกครองของจักรพรรดิคอนสแตนตินที่ 4 ในล้อมเมืองครั้งนี้ฝ่ายอุมัยยะฮ์ไม่สามารถทำลายกำแพงธีโอโดเซียนที่เป็นกำแพงป้องกันเมืองทางฝั่งบอสฟอรัส เพื่อเข้าตีเมืองได้ เมื่อมาถึงฤดูหนาวฝ่ายอาหรับก็ต้องถอยทัพลึกเข้าไปบนแผ่นดินใหญ่ราว 80 ไมล์จากตัวเมือง
ก่อนหน้าที่จะล้อมเมืองผู้ลี้ภัยคริสเตียนชาวซีเรียชื่อคาลลินคอสแห่งเฮลิโอโพลิสประดิษฐ์อาวุธใหม่ที่มีประสิทธิภาพให้แก่จักรวรรดิไบแซนไทน์ ที่มารู้จักกันว่า “ปืนไฟกรีก” (Greek fire) ในปี ค.ศ. 677 ราชนาวีของไบแซนไทน์ก็ใช้อาวุธนี้ในการทำลายกองเรือของฝ่ายอุมัยยะฮ์อย่างย่อยยับในทะเลมาร์มารา ที่เป็นผลทำให้ฝ่ายอุมัยยะฮ์ยุติการล้อมเมืองในปี ค.ศ. 678 ชัยชนะครั้งนี้เป็นการหยุดยั้งการขยายอำนาจของอุมัยยะฮ์เข้ามาในยุโรปเป็นเวลาเกือบสามสิบปี แม้ว่าฝ่ายอาหรับจะไม่ได้รับความพ่ายแพ้อย่างสิ้นเชิงมาจนกระทั่งในการล้อมกรุงคอนสแตนติโนเปิลครั้งที่สอง ระหว่างปี ค.ศ. 717-718
การพ่ายแพ้ของฝ่ายอาหรับมีสาเหตุสองประการ: ประการแรกเพราะการไม่สามารถทำลายระบบป้องกันของเมืองได้ และประการที่สองคือสภาพอากาศระหว่างฤดูหนาว ชัยชนะทางทะเลของไบแซนไทน์ทำให้คอนสแตนติโนเปิลยังคงสามารถได้รับเสบียงและกองหนุนทางทะเลได้ ขณะเดียวกันฝ่ายอาหรับก็ประสบกับความอดอยากระหว่างฤดูหนาว
ดูเพิ่ม

สงครามไบแซนไทน์–อาหรับ
คอนสแตนติโนเปิล
การล้อมกรุงคอนสแตนติโนเปิลครั้งที่สอง
วีรดิษฐ์ ศรีมาลัย

| วีรดิษฐ์ ศรีมาลัย |
| --- | --- |
เกิด: 3 สิงหาคม พ.ศ. 2529 (38 ปี) วีรดิษฐ์ ศรีมาลัย
อาชีพ: ดารา นายแบบ,นักแสดง
ปีที่แสดง: 2548-ปัจจุบัน
ผลงานเด่น: หอแต๋วแตกแหกกระเจิง...ท่านเจ้าคุณราชวรดิษฐ์ ,ทิดโคย,นะโม
ฐานข้อมูล
IMDb
ThaiFilmDb
วีรดิษฐ์ ศรีมาลัย หรือ  กัส เกิดเมื่อวันที่ 3 สิงหาคม พ.ศ. 2529 นักแสดงดาวรุ่งหน้าใหม่ จบการศึกษาระดับปริญญาตรีจากมหาวิทยาลัยเกริก มีผลงานถ่ายแบบนิยสาร เดินแบบ และผลงานการแสดงต่อเนื่อง  อย่างเช่นภาพยนตร์เรื่อง ไฉไล , หอแต๋วแตก, เพื่อน...กูรักมึงว่ะ
ผลงาน > ภาพยนตร์

พ.ศ. 2549 ไฉไล รับบท กัส
พ.ศ. 2550 หอแต๋วแตก รับบท อาโคย
พ.ศ. 2550 เพื่อน...กูรักมึงว่ะ รับบท หมอก
พ.ศ. 2552 แต๋วเตะตีนระเบิด รับบท ครูกัส
พ.ศ. 2552 หอแต๋วแตก แหกกระเจิง รับบท  อาโคย
พ.ศ. 2552 เชือดก่อนชิม รับบท เล็ก
พ.ศ. 2553 ตายโหง รับบท ปู
พ.ศ. 2554 หอแต๋วแตกแหวกชิมิ  รับบท อาโคย
พ.ศ. 2555 หอแต๋วแตกแหกมว๊ากก  รับบท อาโคย
พ.ศ. 2557 สตรีเหล็กตบโลกแตก รับบท แมน
พ.ศ. 2558 หอแต๋วแตกแหกนะคะ  รับบท อาโคย
พ.ศ. 2558 มอ 6/5 ปากหมา ท้าผี รับบท แมน
พ.ศ. 2558 รด.เขาชนผี ที่เขาชนไก่ รับบท ครูเทพ
พ.ศ. 2561 หอแต๋วแตก แหกต่อไม่รอแล้วนะ รับบท อาโคย
พ.ศ. 2563 หอแต๋วแตก พจมานสว่างคาตา รับบท อาโคย / ชายน้อย
พ.ศ. 2564 หอแต๋วแตก แหกโควิดปังปุรีเย่ รับบท อาโคย
พ.ศ 2565  คือเธอ รับบท พจน์ (รับเชิญ)
พ.ศ. 2567 หอแต๋วแตก แหกสัปะหยด รับบท อาโคย
วิทิตนันท์ โรจนพานิช

| วิทิตนันท์ โรจนพานิช |
| --- | --- |
เกิด: 8 มิถุนายน พ.ศ. 2511 (56 ปี) วิทิตนันท์ โรจนพานิช
อาชีพ: นักเขียน ผู้กำกับ นักแสดง นักถ่ายภาพ
วิทิตนันท์ โรจนพานิช (ชื่อเล่น: หนึ่ง) เป็นคนไทยคนแรกที่ปีนยอดเขาเอเวอเรสต์ได้สำเร็จ มีอาชีพเป็นครีเอทีฟรายการโทรทัศน์ และผู้กำกับภาพยนตร์ วิทิตนันท์สามารถปีนยอดเขาเอเวอร์เรสต์สำเร็จพร้อมกับนักปีนเขาชาวเวียดนาม 3 คนแรกเมื่อปี พ.ศ. 2551 ในฐานะหัวหน้าทีมปีนเขา พร้อมกับเป็นผู้อำนวยการผลิตรายการเรียลริตี้โชว์ ถ่ายทอดการปีนยอดเขาเอเวอเรสต์ครั้งนี้ ทางสถานีโทรทัศน์ของประเทศเวียดนาม
วิทิตนันท์ เกิดที่กรุงเทพมหานคร เมื่อวันที่ 8 มิถุนายน พ.ศ. 2511 จบการศึกษาจากโรงเรียนสตรีวิทยา 2 ปริญญาตรีคณะศิลปกรรมศาสตร์ จุฬาลงกรณ์มหาวิทยาลัย สาขาภาพถ่าย และปริญญาโท สาขาจัดการทางวัฒนธรรม สถาบันบัณฑิตวิทยาลัย จุฬาลงกรณ์มหาวิทยาลัย
วิทิตนันท์ มีประสบการณ์ทำงานเป็นนักเขียน นักเขียนบท ผู้กำกับ และนักแสดง ทั้งละครเวที ละครโทรทัศน์ และภาพยนตร์ไทย และเป็นผู้ฝึกสอนการแสดงของโรงเรียนบางกอกการละคร เคยเป็นอาสาสมัคร "กลุ่มมะขามป้อม" ร่วมแสดงละครเร่ในนามองค์กรพัฒนาเอกชน และเป็นครูสอนวิชาการแสดงให้กับแกรมมี่ มีผลงานแสดงภาพยนตร์เรื่อง ฝัน บ้า คาราโอเกะ (2540) น.ช. นักโทษชาย (2545) และ 191 1/2 มือปราบทราบแล้วป่วน (2546)  และมีผลงานกำกับภาพยนตร์เรื่อง บั้งไฟเทวดา ในปี พ.ศ. 2548
ด้านชีวิตส่วนตัว วิทิตนันท์ เป็นนักดำน้ำและนักขับเครื่องบินเล็ก และเกิดความคิดที่จะเป็นคนไทยคนแรกที่พิชิต ยอดเขาเอเวอร์เรสต์ เมื่อได้พบกับดูล สวี เชาว์ ชาวสิงคโปร์คนแรกที่ปีนยอดเขาเอเวอเรสต์สำเร็จ ขณะร่วมทริปดำน้ำกันที่ ประเทศพม่า
วิทิตนันท์ สามารถปีนยอดเขาเอเวอร์เรสต์ ประเทศเนปาล ได้สำเร็จ เมื่อวันที่ 22 พฤษภาคม พ.ศ. 2551 เวลา 8:00 น. ตามเวลาท้องถิ่นเนปาล ร่วมกับนักปีนเขาชาวเวียดนาม 3 คน คือ Phan Thanh Nhien, Bui Van Neogi และ Nguyen Mau Linh ซึ่งเป็นชาวเวียดนาม 3 คนแรกที่พิชิตยอดเขาเอเวอร์เรสต์ได้สำเร็จ การปีนเขาเอเวอร์เรสต์ครั้งนี้มีการถ่ายทอดเป็นรายการเรียลลิตี้โชว์ Everest 2008 : Vietnam Spirit To The World ทางสถานีโทรทัศน์เอชทีวี ของประเทศเวียดนาม โดยวิทิตนันท์ปีนเขาในฐานะหัวหน้าทีม และเป็นผู้อำนวยการผลิตรายการโทรทัศน์ดังกล่าวด้วยทั้งนี้ การดำเนินการโครงการ ได้จัดทำขึ้นโดยผู้บริหาร บ.กันตนากรุ๊ป จำกัด (มหาชน) ขณะที่ไปร่วมบริหารให้กับสถานีโทรทัศน์ที่ประเทศเวียดนาม และผู้บริหารและผู้เขียนโครงการคือ คุณเสฎฐวุฒิ จันทร์วาววาม
รายชื่อยอดเขาที่พิชิต

วิทิตนันท์ โรจนพานิช เป็นคนไทยคนแรกที่พิชิดยอดเขาที่สูงที่สุด ใน 7 ทวีป และเป็นคนที่ 179 ของโลก
ยอดเขาเอเวอเรสต์ ในวันที่ 22 พฤษภาคม พ.ศ. 2551
ยอดเขาเอลบรุส ในวันที่
ยอดเขาอากอนกากวา ในวันที่
ยอดเขาคิลิมันจาโร ในวันที่
ยอดเขาวินสันแมสซิฟ ในวันที่
ยอดเขาปุนจะก์จายา ในวันที่
ยอดเขาเดนาลี ในวันที่